stanford-oval/wikipedia huggingface dataset:
גשר ארסמוס
המבנה

הגשר תוכנן על ידי בן ואן ברקל והושלם בשנת 1996 בעלות של כ-165 מיליון אירו. אורכו של הגשר הוא 802 מטרים, ויש בו עמוד אסימטרי אליו מקושרים מיתרי הגשר. בשל צורת העמוד זכה הגשר לכינוי "הברבור".
בחלקו הדרומי של הגשר מצוי גשר מתרומם שאורכו 89 מטרים ומטרתו לאפשר מעבר בנהר לספינות שאינן יכולות לעבר מתחת לגשר. גשר מתרומם זה הוא הגדול והכבד ביותר במערב אירופה.
הגשר נחנך ב-6 בספטמבר 1996 בנוכחות ביאטריקס, מלכת הולנד, ונפתח לתנועה באוקטובר באותה שנה.
הגשר קרוי על שם ארסמוס מרוטרדם – תאולוג הומניסט שחי בעיר בסוף המאה ה-15.
עזאזל (קומיקס)

| --- | --- |

עזאזל, כפי שהופיע בחוברת Amazing X-Men Vol.2 #1 מינואר 2014, אמנות מאת אד מק'גינס.
 סוג:  נבל-על
 הוצאה לאור:  מארוול קומיקס
 הופעה ראשונה:  Uncanny X-Men #428 (אוקטובר 2003)
 יוצרים:  צ'אק אוסטן פיליפ טאן
 גילום הדמות:  ג'ייסון פלמינג 
 מידע
 כינויים:  שמיהאזה, דומא, קריאל, מאסתמה, בליאר, גדריאל, בעל זבוב, שטן
 סטטוס:  פעיל
 מקצוע:  שליט
 כוחות:  טלפורטציה, טלפתיה, שינוי צורה, פצצות אנרגיה, אלמוות, רב-אמן בלחימת חרבות, מאסטר באמנויות האופל.
 חבר בקבוצה:  ניאפים
 דמויות קשורות
 משפחה:  רייבן דארקהולם (אשה) קורט וגנר (בן) נילס סטייגר (בן) קיווי בלאק (בן, מת)
 אויבים:  נייטקרולר 
 
עזאזל (באנגלית: Azazel) הוא דמות בדיונית של נבל-על המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת Uncanny X-Men #428 מאוקטובר 2003, ונוצרה על ידי הכותב צ'אק אוסטן והמאייר פיליפ טאן. עזאזל הוא אביו הביולוגי של נייטקרולר.
את דמותו של עזאזל בסרט הלייב אקשן "אקס-מן: ההתחלה" מגלם השחקן ג'ייסון פלמינג, שם עזאזל הוא חלק ממועדון הלפייר, הקבוצה האנטגוניסטית הראשית בסרט.
גרסאות אחרות > עידן אפוקליפס

בעידן אפוקליפס עזאזל הוא חבר בכת עקבה, ויועץ לנשק אומגה.
כוחות ויכולות

לעזאזל היכולת ליצור ברקים ומטחי אנרגיה משתקים, וכן אנרגיה שיכולה לגרום לפירוק, ויכולה להסוות את הופעתו. בנוסף לכך, הוא וכל שאר הניאפים מושפעים לרעה מהדם המרפא של השרפים, שגורם לגופם לקרוס. לעזאזל היכולת לדבר דרך המוח שלו ושלוט מוחית באנשים פחותי חשיבה שמקורם בממד הגופרית.
לעזאזל כל הכוחות של בנו נייטקרולר, אבל ברמה יותר גבוהה. יש לו כוחות טלפורטציה אדירי ממדים, והוא אינו צריך לראות או לדעת לאן הוא משתגר, כמו בנו.
נראה שעזאזל הוא בן-אלמוות, משום שהוא חי עוד מתקופת המקרא. תוחלת חייו הארוכה איפשרה לו ללמוד את אומנות הסיף עד כדי שהוא רב-אמן בכלי נשק בעלי להב בלי יריב הוגן. בנוסף, בזמן הארוך הוא למד לימודיים אקדמיים רבים וכישוף, למרות שהוא מעדיף להשתמש בחרבות מאשר בקסם.
אזכור במדיות אחרות > סרטים

השחקן ג'ייסון פלמינג משחק את עזאזל באקס-מן: ההתחלה. בסרט, עזאזל הוא חבר במועדון הלפייר לצד אמה פרוסט וריפטייד כבני בריתו של סבסטיאן שו.
בסרט זה, עזאזל מציג יכולות טלפורטציה גבוהות, בצורה דומה לאלו שנייטקרולר הציג בסרט אקס-מן 2, ויכולות לחימה פנים-מול-פנים, כשהוא נעזר בחרב קצרה ובזנב חד בעזרתו הוא משפד את קורבנותיו. בשיא הסרט, הוא נלחם בחיה בקרב אכזרי עד שלבסוף חיה מעלף אותו. לאחר מותו של סבסטיאן שו ושיתוקו של צ'ארלס אקסבייר, עזאזל מצטרף לאחוות המוטאנטים של מגנטו.
בסרט ההמשך, אקס-מן: העתיד שהיה התברר שהוא נהרג על ידי פרויקט: התעוררות, ועבר ניסויים על ידי תעשיות טראסק. תמונת הנתיחה שלאחר המוות של עזאזל נחשפת על ידי מיסטיק.
הערות שוליים

↑  Uncanny X-Men #433
↑  X-Men Unlimited #4
↑  Uncanny X-Men #428
↑  Uncanny X-Men #431
↑  Uncanny X-Men #434
↑  Age of Apocalypse #1
↑  Mortimer, Ben (2010-08-15).
| אקס-מן |
| --- | --- | --- |
| גיבורי-על | אומגה סנטינל • אורורה • אייסמן • אינק • איש אקס • אליקסיר • אם • אנג'ל • אנול • ארמור • באנשי • בולט • בום-בום • בישופ • בלינג! • בלינק • בטסי בראדוק • ג'ובילי • ג'ין גריי • גמביט • דאזלר • דאסט • דרווין • דומינו • האבוק • האסק • הליון • המשוכפל • וולפסביין • וורפאת' • חיה • חפציבה • לונגשוט • מאגמה • מארוול גירל • מג'יק • דניאל מונסטאר • ליילה מילר • מסווה ופגיון • מרקורי • נורת'סטאר • נייטקרולר • הופ סאמרס • סאן-ספוט • סאנפייר • סברה • סורג' • סטורם • סטרונג גאי • סייג' • סייפר • סייקלופס • סיירין • פולאריס • פורג' • פיקסי • פנטומאקס • פרודיג'י • פרופסור אקס • אמה פרוסט • קיטי פרייד • פרנזי • צ'יימבר • קאנונבול • קארמה • קוואנון • קולוסוס • קוקיות סטפורד • קייבל • רוג • רוקסלייד • ריקטור • שאטרסטאר • ת'אנדרבירד |  |
| נבלי-על | אוולאנש • אומגה • אונסלוט • אפוקליפס • אקסודוס • באסטיון • בלה דונה בודרו • בלוב • ג'אגרנוט • דארק ביסט • הוד התפתחותו • ויד'ר • וולקן • טואד • לגיון • מאסטרמיינד • מגנטו • מימיק • מיסטיק • מיסטר סיניסטר • מכשפת השני • מלך הצללים • סאורון • סטרייף • סלנה • עזאזל • פיירו • מדלין פריור • טום קאסידי השחור • קוויקסילבר • קיווי בלאק • מיקאיל רספוטין • סבסטיאן שו |  |
| קבוצות גיבורי-על | אקס-מן החדשים (2004) • אקס-מן החדשים (2012) • אקס פורס • אקס פקטור • אקסקליבר • ג'נריישן אקס • המוטאנטים החדשים • אקס-טרמינייטורז |  |
| קבוצות נבלי-על | אחוות המוטאנטים • אקס-מן האפלים • הבוזזים • המטהרים • המשוטטים • השוליות • מועדון הלפייר • זקיפי הסנטינל • פלנקס • פרשי אפוקליפס |  |
| סיפורים ביקום אקס-מן | סאגת הפניקס האפלה • ימי עבר עתידי • האל אוהב, האדם הורג • טבח המוטאנטים • נפילת המוטאנטים • אג'נדת ההכחדה • שירת התליין • משיכות קטלניות • אמנת הפלנקס • עלייתו של אפוקליפס • עידן אפוקליפס • מבצע אפס סובלנות • התריסר • ערב ההשמדה • בית אם • עשירית • זן בסכנת הכחדה • תסביך משיח • אנו עומדים מופרדים • הייעוד הגלוי • מלחמת המשיח •  אוטופיה • אומת אקס • הביאה השנייה • פילוג • בריאה מחדש • אוונג'רס נגד אקס-מן • קרב האטום • מותו של וולברין • אוונג'רס ואקס-מן: הציר • מותו של אקס • הבלתי אנושיים נגד אקס-מן • המצוד אחר וולברין • אקס-מן: השמדה • שובו של וולברין • עידן איש האקס • בית אקס וכוחות אקס • אקס של חרבות • גאלת הלפייר • החיים והמיתות של וולברין • יום הדין • החטאים של סיניסטר |  |
| שונות | אדמנטיום • אימפריית השי'אר • החוק לרישום המוטאנטים • וירוס הירושה • כוח הפניקס • מוטאנטים • מורלוקים • משפחת סאמרס • נשק אקס • סטארג'אמרס |  |
| וולברין | ג'ון ריית' • לוגאן הזקן • לורה קיני • מאווריק (•) אומגה רד • גורגון • דאקן • הסמוראי הכסוף • ויילד צ'יילד • ליידי דת'סטרייק • סייברטות' |  |
| דדפול | אאוטלו • אלתיאה העיוורת • בוב, סוכן הידרה • ילדת הסנאי • סוכן אקס • סמור • קופיקאט (•) אג'קס • ברבור שחור |  |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |  |
| סדרות טלוויזיה | אקס-מן: סדרת האנימציה • אקס-מן: הדור הבא • וולברין והאקס-מן • לגיון • בעלי היכולות • אקס-מן 97 |  |
קריסת כלבו סמפונג

| --- | --- |

מראה המבנה לאחר הקריסה
 תאריך:  29 ביוני 1995 
 מיקום:  סיאול 
 קואורדינטות:  37°29′54″N 127°00′48″E﻿ / ﻿37.498333333333°N 127.01333333333°E﻿ / 37.498333333333; 127.01333333333
 הרוגים:  502
 פצועים:  937
  (למפת סיאול מוגדלת) קריסת כלבו סמפונג(למפת סיאול רגילה) קריסת כלבו סמפונג
 
קריסת כלבו סמפונג בעיר סיאול בירת קוריאה הדרומית התרחשה ב-29 ביוני 1995. מחציתו של בניין חנות כלבו בעל חמש קומות קרסה תחתיה עקב ליקויי בנייה, לאחר שהמבנה לא פונה למרות שהתגלו בו סדקים. באסון נספו 502 אנשים ונפצעו 937. היה זה האסון החמור ביותר בימי שלום בתולדות המדינה ואסון הקריסה החמור ביותר עד לקריסת מבני מרכז הסחר העולמי בניו יורק לאחר פיגועי 11 בספטמבר.
הקריסה

בניין הכלבו נבנה בשנים 1987–1989 ונפתח לקהל ב-1990. במשך שנות קיומו ביקרו בו כ-40 אלף איש ביום.
תקרת הקומה החמישית במחציתו הדרומית של המבנה החלה לקרוס ב-29 ביוני 1995 בשעה 17:52, בעת שהכלבו היה הומה בקהל קונים גדול במיוחד. בעקבותיה התמוטטו כל הקומות שתחתיה וקברו תחתיהן את קהל הקונים ששהה בו.
כוחות הצלה חשו לאתר וציוד הצלה כבד לפינוי ההריסות הובא למקום. בשל חשש לקריסת יתר חלקי המבנה כמעט והופסק בתחילתו החיפוש אחרי ניצולים, אך הוא נמשך לאחר חיזוק השרידים בכבלי מתכת. הניצולה האחרונה מהכלבו, בת 19, חולצה מהריסותיו 17 ימים לאחר הקריסה.
בנוסף לאבדות בנפש הסבה ההתמוטטות נזק לרכוש בשווי של 216 מיליון דולר.
האסון גרם לזעם רב בציבור הקוריאני שהביא להפגנות המוניות.
לאחר האסון > חקירת האסון

בתחילה היה חשש שהתפוצצות גז או פעולת טרור של קוריאה הצפונית הביאו לקריסת הבניין, אך אפשרויות אלו נשללו במהרה.
חקירת האסון העלתה מספר רב של פגמים וליקויים שנפלו בבניין במהלך בנייתו וקיומו וביום האסון עצמו:
בתהליך הבנייה של הבניין נפלו ליקויים רבים שהחלישו את הבניין: בין היתר הבטון בבניין יוצר מתערובת לא תקנית וחלשה של צמנט ומי ים, לא נעשה בבטון מספר החיזוקים בברזל הנדרש, ועמודי התמך היו ברוחב של 60 סנטימטרים במקום 80.
הבניין תוכנן במקור כבית מגורים בעל ארבע קומות, והוסב במהלך הבנייה לכלבו. לשם כך סולקו בו מספר עמודי תמך לשם התקנת דרגנועים.
בעל הבניין הוסיף לו קומה חמישית לאחר השלמתו שנועדה לשמש לזירת החלקה על מחליקיים, וזאת על מנת לציית לתוכנית בניין העיר המקומית שאסרה על הבניין לשמש ככלבו בלבד, אלא שבעליו של הכלבו התעלם מאזהרות שהבניין לא יוכל לשאת את הקומה הנוספת. הוא גם מיקם בקומה החמישית מסעדות במקום זירת ההחלקה. לצורך כך גם הוספה לרצפת הקומה החמישית מערכת חימום באמצעות צינורות, שהכבידה על הרצפה עוד יותר.
שלוש יחידות מיזוג האוויר של הכלבו הוצבו על תקרת הקומה החמישית. ב-1993 הן הוזזו בגרירה לרוחב הגג למרות משקלן הרב ואגב כך החלישו אותו. באפריל 1995 החלו להופיע סדקים בתקרה זו והם הלכו והתרחבו בגלל התנודות שהפיקו יחידות מיזוג האוויר תוך כדי פעולתן.
בבוקר יום האסון התרחבו עוד הסדקים בתקרת הקומה החמישית והנהלת הכלבו סגרה את הקומה החמישית לקונים וכיבתה את יחידות מיזוג האוויר, אך לא פינתה את הבניין כולו. במהלך היום הלכו הסדקים והתרחבו, אך הבניין לא פונה. בשעה 17:00 החלה תקרת הקומה החמישית לשקוע, אך פינוי הבניין כולו על ידי הנהלת הכלבו החל פחות מדקה לפני שהתמוטט.
האסון חשף שחיתות נרחבת ונטילת שוחד בקרב עובדי עיריית סיאול שהיו ממונים על אכיפת תקני הבנייה בעיר והביא לבחינה מחדש של תקנים אלו.
לאחר האסון > העמדה לדין ופיצויים

בעקבות האסון הועמדו מספר אישים לדין - בעל הכלבו לי ג'ון, בנו ועובדים של הכלבו וכן מספר עובדי עירייה שנטלו שוחד כדי להעלים עין מהבנייה הלקויה של המבנה. הם הורשעו בעבירות שונות ונדונו לעונשי מאסר. לי ג'ון נדון ל-10.5 שנות מאסר שהופחתו לשבע לאחר ערעור שהגיש. הוא מת מספר חודשים לאחר שחרורו מהכלא, כתוצאה מסיבוכים של סוכרת, לחץ דם גבוה ומחלת כליות.
בעקבות האסון נפסקו לנפגעיו פיצויי נזיקין בסכום כולל של כ-350 מיליון דולר.
האסון זכה לסיקור במסגרת מספר תוכניות טלוויזיה, לרבות פרק בסדרה שניות מאסון.
אתר האסון פונה מהריסות ונותר ריק עד שנת 2000. לאחר מכן נבנה עליו מבנה מגורי יוקרה, שהושלם ב-2004.
פליביליזם

פליביליזם (מהמילה הלטינית fallibilis "עלולים לטעות") הוא עיקרון פילוסופי שגורס כי בני אדם עלולים לטעות בנוגע לאמונותיהם, ציפיותיהם, או הבנתם את העולם. במובן הנפוץ ביותר של המונח, הוא מתייחס ליכולת של אדם להיפתח לעובדות חדשות גם אם הן סותרות את אמונותיו או עמדותיו, ולהכרה בכך ש"כל טענה מוצדקת כיום, ייתכן כי תטען שיפור, או תדחה לאור עובדות חדשות, טענות חדשות או חוויות חדשות". זוהי עמדה שנתפסת כמובנת מאליה במדעי הטבע.
הגדרות נוספות

במובן אחר של המונח, פליביליזם מתייחס למודעות ל"מידה שבה הפרשנויות, ההערכות, ההתמחויות, והמסורות שלנו, נכונות רק באופן זמני", וכפופות (אולי באופן שרירותי) לשינויים עם הזמן. פליבליזם כזה, ה"מגיב לזמן", מורכב מפתיחות לאפשרות שהציפיות והרצונות של אדם עלולים להשתנות בעתיד.
חלק מהפליביליסטים טוענים כי וודאות מוחלטת על כל סוג של ידע היא בלתי אפשרית. פליביליזם זה מזוהה ביותר עם צ'ארלס סנדרס פירס (Charles Sanders Peirce), ג'ון דיואי (John Dewey), ופרגמטיסטים אחרים, שהשתמשו בו בטענותיהם נגד יסודנות. ניתן לראות פליביליזם מסוג זה כבר אצל חלק מהפילוסופים הקדומים, בהם פירון מאליס, שהיו חסידים של הספקנות הפילוסופית. דוגמה לכך שפליביליזם זה קשור לספקנות פירוניסטית ניתן להביא מטעויות נפוצות שבהן מייחסים היסטוריונים פירוניסטים לפליביליזם, ופליביליסטים מודרניים לפירוניזם.
עוד חסיד פליביליזם הוא קרל פופר (Karl Popper), אשר בנה את התאוריה שלו על ידע ורציונליזם ביקורתי על הנחות פליביליסטיות. פליביליזם, בין היתר, גם שימש את וילארד ואן אורמאן קוויין (Willard Van Orman Quine), כדי לתקוף את ההבחנה בין הנחות אנליטיות להנחות סינתטיות.
ספקנות ופליביליזם

בניגוד לספקנות, פליביליזם לא מעיד על צורך לנטוש את הידע שלנו וגם לא מעיד על צורך בהוכחה חותכת וודאית (אם כזו קיימת) למה שאנו יודעים. פליביליזם הוא בסה"כ ההודאה שבגלל שידע אמפירי יכול להשתנות בעזרת תצפיות נוספות, כל הדברים שאנו יודעים עלולים להתברר כמופרכים. חלק מהפליבליסטים מוציאים מכלל זה דברים שהם נכונים בגלל שהם "הנחות יסוד" או אקסיומות (כמו ידע מתמטי או לוגי). פליבליסטים אחרים לא מוציאים את אלו מהכלל, וטוענים כי, גם אם מערכות אקסיומתיות אלו הן בלתי ניתנות להפרכה, אנו עדיין מסוגלים לטעות בפירושן או בעבודה עמן. הרציונליסט הקריטי הנס אלברט (Hans Albert), טוען כי זה בלתי אפשרי להוכיח כל אמת שהיא בוודאות, אפילו בצורה מתמטית ולוגית. טיעון זה נקרא טרילמת מינכהאוזן (Münchhausen Trilemma).
פליביליזם מוסרי

פליביליזם מוסרי הוא קבוצת משנה ספציפית של המונח הפליביליסטי-אפיסטמולוגי הרחב יותר הנזכר לעיל. בדיון בין סובייקטיביזם מוסרי לאובייקטיביזם מוסרי, פליביליזם מוסרי מחזיק בעמדה שלישית: כללי מוסר אובייקטיביים אמיתיים עלולים להיות קיימים, אך בני האדם אינם יכולים להגדיר אותם (כלומר, להגדיר אילו מכללי המוסר הם אובייקטיביים ואילו לא) בצורה אמינה. גישה זו נמנעת מהבעייתיות הנובעת מהגמישות של הגישה הסובייקטיביסטית על ידי שימור הרעיון כי מוסר הוא לא עניין של דעה בלבד, ובד בבד גם התייחסות לבעייתיות בקביעת כללי מוסר אובייקטיביסטיים. תומכים בולטים של השקפה זו הם ישעיה ברלין (Isaiah Berlin) (פלורליזם ערכי) וברנרד ויליאמס (Bernard Williams) (פרספקטיביזם).
ביקורת

יש הטוענים כי הפליביליזם מתייחס לידע המוחלטת כאל אקסיומה, ובכך סותר את עצמו. בעיקרו של דבר, ההצהרה "זה בטוח כי שום דבר אינו בטוח" היא פרדוקסאלית שכן היא טוענת לידיעה ודאית שאין ידיעה ודאית.
קרל פופר הציע את הגישה המתודולוגית כי ההצהרה הנ"ל תוצג כאמיתית, עד שתבוא הצהרה אחרת, ולאחר ששרדה דיון ביקורתי מעמיק, תתפוס את מקומה כודאית. קבלת הצהרה כלשהי כודאית תהיה מספיקה על מנת לדחות את הפליביליזם (כאשר ניתן אף לטעון שעצם המשפט הזה הוא הצהרה ודאית).
ראו גם

בעיית האינדוקציה
פרספקטיביזם
לקריאה נוספת

Charles S. Peirce: Selected Writings, ed. by Philip P. Wiener (Dover, 1980)
Charles S. Peirce and the Philosophy of Science, ed. by Edward C. Moore (Alabama, 1993)
Traktat über kritische Vernunft, Hans Albert (Tübingen: Mohr, 1968. 5th ed. 1991)
החברה הפתוחה ואויביה, קרל פופר 1945 כרך 1 ו2.
הערות שוליים

↑  Nikolas Kompridis, "Two kinds of fallibilism", Critique and Disclosure (Cambridge: MIT Press, 2006), 180.
↑  Kuhn, Thomas S. The Structure of Scientific Revolutions. 3rd ed. Chicago, IL: University of Chicago Press, 1996
↑  Powell, T.C. (2001), Fallibilism and Organizational Research: The Third Epistemology, Journal of Management Research, 4, 201-219.
↑  Thorsrud, Harold (2004), Ancient Greek Skepticism, האנציקלופדיה האינטרנטית לפילוסופיה
הפיגוע במעבר אלנבי

| חלק מפיגועי טרור נגד ישראלים בישראל ובשטחים ב-2024 |
| --- | --- |

 תאריך:  8 בספטמבר 2024
 מקום:  ישראל מעבר אלנבי, בקעת הירדן
 מטרה:  ישראלים
 קואורדינטות:  31°52′27″N 35°32′27″E﻿ / ﻿31.874166666667°N 35.540833333333°E﻿ / 31.874166666667; 35.540833333333
 סוג:  פיגוע ירי
 נשק:  אקדח
 הרוגים:  3
 מבצע:  אזרח ירדני
 מספר מפגעים:  1
 מפגעים הרוגים:  1
  (למפת דרום השומרון מוגדלת) מעבר אלנבי(למפת דרום השומרון רגילה) מעבר אלנבי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר אלנבי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר אלנבי
 
הפיגוע במעבר אלנבי היה פיגוע ירי שביצע מחבל ירדני במעבר הגבול אלנבי שבגבול ירדן–ישראל בבקעת הירדן ב-8 בספטמבר 2024. בפיגוע נרצחו שלושה ישראלים שעבדו במעבר.
הפיגוע

בבוקר 8 בספטמבר 2024, סמוך לשעה 9:55, מאהר אל-ג'אזי, נהג משאית מורשה ירדני בן 39, משבט אל-חְוֵוייטאת, יליד הכפר אדרח שבמחוז מעאן בדרום ירדן, שהגיע מהצד הירדני של מעבר אלנבי, הסליק אקדח במשאית. בהגיעו אל מסוף המטענים של המעבר הוא ירד מהמשאית, שלף את האקדח והחל בירי מטווח קצר לעבר עובדי המעבר שהיו עסוקים בפירוק סחורות ממשאית אחרת. כתוצאה מהירי יוחנן שחורי (61), יורי בירנבאום (65) ואדריאן מרסלו פודסמסר (57) נפצעו באורח אנוש. חובשים של מעבר הגבול, בשיתוף עם מד״א וכוחות צה״ל ניסו להציל את חייהם של הנפגעים, אך לבסוף נקבע מותם. המחבל נורה למוות בידי כוחות האבטחה של המעבר.
במקביל לחקירת צה"ל את האירוע, נפתחה חקירה גם על ידי ירדן.
הפיגוע > לאחר הפיגוע

משרד החוץ הירדני הוציא הודעת גינוי לפיגוע שבמסגרתה הכריז כי הוא מגנה כל פגיעה באזרחים, אך מבהיר כי יש צורך לטפל ב"שורש הבעיה" על מנת למנוע הסלמה נוספת. מנגד, ארגון חמאס וארגון הטרור העיראקי-שיעי גדודי חזבאללה בירכו על הפיגוע בכלל זאת ח'ליל אל-חיה סגנו של יחיא סנוואר, התקשר לאבי המחבל לברכו. בעמאן, בירת ירדן, התקיימו הפגנות תמיכה והזדהות עם מעשהו של המחבל ועם חמאס.
ב-17 בספטמבר השיבה ישראל את גופת המחבל לירדן לאחר הפעלת לחץ על ממשלת ישראל מצד הממשל בירדן בעקבות ריבוי הפגנות במדינה.
בעקבות הפיגוע דרשה רשות המסים בישראל להגביר את האבטחה של עובדי המכס במעברי הגבול היבשתיים המשמשים למעבר סחורות בין ישראל למצרים (מעבר ניצנה) ולירדן (מעבר נהר הירדן). עד למימוש דרישה זו נעצר מעבר משאיות במעברי גבול אלה.
הערות שוליים

↑  Reuters, Gunman crossing from Jordan kills three Israelis at border, Reuters, ‏8 בספטמבר 2024 (באנגלית)
↑  ayman alzamil, כלי תקשורת ישראלים חושפת את זהות מבצע פיגוע הירי במעבר אלנבי, באתר Roya News HE, ‏8 בספטמבר 2024
↑  פיגוע ירי במעבר אלנבי: מחבל שהגיע מירדן רצח 3 בני אדם, באתר "סרוגים", 8 בספטמבר 2024
↑  אלישע בן קימון, יואב זיתון, 3 נרצחים בפיגוע ירי במעבר אלנבי, המחבל שהגיע מירדן חוסל, באתר ynet, 8 בספטמבר 2024
↑  עוזי ברוך, שלושה נרצחו בפיגוע ירי במעבר אלנבי, באתר ערוץ 7, 8 בספטמבר 2024
↑  יורי בירנבאום, אדריאן מרסלו פודסמסר ויוחנן שחורי נרצחו בפיגוע במעבר אלנבי, באתר ערוץ 7, 8 בספטמבר 2024
↑  שלומי הלר‏, הנרצחים בפיגוע במעבר אלנבי: יוחנן שחורי, יורי בירינבאום, ואדריאן מרסלו פודסמסר, באתר וואלה, 8 בספטמבר 2024
↑  חנן גרינווד, פיגוע בבקעת בירדן: שלושה נפגעים כבני 50 במצב אנוש סובלים מפצעי ירי, באתר ישראל היום, 8 בספטמבר 2024
↑  אבי אשכנזי, אלון חכמון, ‏פיגוע בבקעת הירדן: שלושה פצועים אנוש מירי במעבר אלנבי, באתר מעריב אונליין, 8 בספטמבר 2024
↑  שי לוי, ‏שלושה נרצחו בפיגוע ירי במעבר אלנבי שבגבול ירדן, באתר ‏מאקו‏, 8 בספטמבר 2024
↑  Tamar Michaelis, CNN, Three Israeli civilians shot dead at Allenby Crossing between West Bank and Jordan, CNN, ‏2024-09-08 (באנגלית)
↑  Berger, Miriam; Timsit, Annabelle; Masih, Niha (2024-09-08). "Gunman kills 3 Israelis in rare attack at border crossing with Jordan". Washington Post (באנגלית אמריקאית). ISSN 0190-8286. נבדק ב-2024-09-11.
↑  Institute for the Study of War, Institute for the Study of War (באנגלית)
↑  מעריב אונליין, ‏סגנו של סינוואר התקשר לאב המחבל והעביר לו מסר ברור, באתר מעריב אונליין, 11 בספטמבר 2024
↑  ליאור בן ארי, שלטי "מוות לישראל" בעברית וזיקוקים בבירת ירדן - שפרסמה גינוי רפה לפיגוע, באתר ynet, 9 בספטמבר 2024
↑  הפיגוע במעבר אלנבי: ישראל החזירה לירדן את גופת המחבל, באתר ערוץ 7, 17 בספטמבר 2024
↑   אפרת נוימן, רשות המסים לא מאפשרת מעבר סחורות במעברים היבשתיים עם ירדן ומצרים — עד שתוגבר האבטחה, באתר TheMarker‏, 10 באוקטובר 2024;
 "תוקעים לנו מקלות בגלגלים": המעבר מירדן ומצרים נעצר ויותר מאלף משאיות תקועות עם סחורה, באתר TheMarker‏, 14 באוקטובר 2024
אלפטרנזיט

מפת הפרויקטים
לוגו אלפטראנזיט גוטהרד
לוגו אלפטראנזיט לטשברג
אלפטראנזיט (AlpTransit), או קווי רכבת חדשים דרך האלפים (בגרמנית: Neue Eisenbahn-Alpentransversale; בצרפתית: Nouvelles lignes ferroviaires à travers les Alpes; באנגלית: New Railway Link through the Alps), הוא שמו של מיזם של ממשלת שווייץ שבמסגרתו מוקמים קווי רכבת חדשים דרך הרי האלפים במטרה לשפר את התחבורה המסילתית בין צפון שווייץ ודרומה. במסגרת המיזם מוקמים שני קווי רכבת - האחד לאורך ציר גוטהארד במזרח המדינה, הנמצא בשלבי הקמה, והאחר לאורך ציר לטשברג, שהושלם ונפתח לתנועה בשנת 2007.
עיקרו של המיזם בחפירת סדרה של "מנהרות בסיס" אשר זכו לשמן בשל העובדה שהן מוקמות סמוך לבסיסם של ההרים שהן חוצות, ובגובה נמוך במאות מטרים מהמנהרות הוותיקות לאורך צירי תנועה אלה. בדרך זו מקצרות המנהרות את זמן הנסיעה לאורך הצירים, שכן הן חוסכות מהרכבות את הצורך לטפס לאורך מסילות רכבת מפותלות בטרם הן מגיעות לפתחי המנהרות. עוד מאפשרות המנהרות החדשות לרכבות משא במשקל כבד של עד 4,000 טון לעשות בהן שימוש. המנהרות החדשות נחפרות לפי סטנדרטים הנדסיים ובטיחותיים מתקדמים, והן עשויות בדרך כלל משני פירים מקבילים שבכל אחד מהם מסילת רכבת בודדת. הפירים מקושרים זה לזה במעברים רוחביים במרווחים של 300 עד 333 מטר. מנהרת בסיס הגוטהארד שאורכה 57 ק"מ, היא המנהרה הארוכה בעולם.
רקע ועלות

חציבת מנהרה לתחבורת רכבות מהירה דרך הרי האלפים הוצעה כבר ב-1975, אך התוכנית נגנזה בשל התנגדות הקנטונים המזרחיים של שווייץ. ב-1983 הכריזה ממשלת שווייץ כי הפרויקט אינו חיוני בשל התפתחות אמצעי תחבורה אחרים, אך ב-1986 שבה התוכנית ועלתה לדיון, ונבדקו חמש חלופות שונות. ב-2 במאי 1992 נחתם הסכם בין שווייץ לאיחוד האירופי שהסדיר את מעברן של סחורות דרך המדינה באמצעות מסילות הרכבת, והקמת שני הצירים אושרה במשאל עם שנערך ב-27 בספטמבר 1992, ובסוף השנה אישר גם הפרלמנט את הפרויקט. מאז יצאו עבודות הבנייה לדרך, עולות סוגיית עלותן ותועלתן לדיון מפעם לפעם. ב-1998 הוערכה עלות הפרויקט ב-14.7 מיליארד פרנק שווייצרי אך ב-2005 עודכנו הנתונים ל-22 ואף 24 מיליארד פרנק.
ציר גוטהארד

ציר גוטהארד הוא המזרחי בין שני הצירים והוא כולל שלוש מנהרות בסיס - מנהרת הבסיס גוטהארד במרכזו, מנהרת צימרברג בצפונו ומנהרת צ'נרי בדרומו. בין מנהרת הבסיס גוטהרד למנהרת צ'נרי מתוכנן להיפתח בשנת 2015 קטע מסילת רכבת חדש בשם "גוטהארד דרום" (Gotthard-Süd), אך הקמתן של שתי מנהרות נוספות בסמוך לו - "מנהרת הריווירה" (Galleria della Riviera) ו"מסילה עוקפת בלינצונה" (Bahnumfahrung Bellinzona) - הוקפאה לעת עתה. הציר מוקם על ידי חברת "אלפטראנזיט גוטהארד אה גה" (AlpTransit Gotthard AG) השייכת לרכבת הפדרלית השווייצרית, שזכתה במכרז של ממשלת שווייץ. הפרש הגבהים המקסימלי לאורך הציר יגיע ל-550 מטר בלבד, דבר שיהפוך אותו למישורי למדי, למרות הסביבה ההררית אותה הוא חוצה, ויאפשר תנועת רכבות במהירות מקסימלית של 250 קמ"ש. זמן הנסיעה בין ציריך למילאנו צפוי להתקצר משלוש וחצי שעות לשעתיים וחצי בלבד.
ציר גוטהארד > מנהרת הבסיס גוטהארד

מנהרת בסיס הגוטהארד (Gotthard-Basistunnel; Galleria di base del San Gottardo) היא הארוכה בין כל המנהרות הנחצבות במסגרת הפרויקט. היא הושלמה ב-1 ביולי 2011 והייתה למנהרה הארוכה בעולם. אורכן הכולל של שתי המנהרות המקבילות המרכיבות אותה, יחד עם המעברים המקשרים ביניהן והפירים האנכיים, עומד על כ-152 ק"מ, ושתי המנהרות העיקריות הן באורך של 57.091 (המזרחית) ו-56.978 ק"מ (המערבית). שתי המנהרות מקושרות זו לזו במעברים רוחביים במרווחים של 325 מטר, ושתי תחנות רכבת תפעוליות היו אמורות לקום לאורכה כדי לאפשר לרכבות לעבור בין המנהרות, אך הקמתה של אחת מהן - פורטה אלפינה (Porta Alpina) בזדרון - הוקפאה בשנת 2007.
מועד פתיחת המנהרות לתנועה מתכונן לשנת 2016. המנהרות נחפרו בבסיסו של מסיב גוטהארד, כ-600 מטר מתחת למנהרת הרכבת הקיימת שנחצבה ב-1881 ואשר אורכה 15 ק"מ בלבד. פתחיה של המנהרה החדשה שוכנים בגובה של 320 מטר בארסטפלד (Erstfeld) בקנטון אורי בצפון, ובגובה של 475 מטר בבודיו (Bodio) בקנטון טיצ'ינו בדרום. המנהרה החדשה תאפשר להגדיל את משקלן של רכבות המטען החוצות את מסיב הגוטהארד מ-2,000 ל-4,000 טון, ותביא לירידה בתנועות משאיות דרך המדינה. רכבות נוסעים יוכלו לנוע במנהרה במהירות מקסימלית של עד 250 ק"מ, וקיבולת המנהרה תגיע ל-200 עד 250 רכבות ביום. עבודות הבנייה נערכו בחמישה אתרים שונים בו זמנית כדי לקצר את זמן הקמתו של הפרויקט.
ציר גוטהארד > מנהרת צימרברג

מנהרת צימרברג (Zimmerberg-Basistunnel) היא המנהרה הצפונית לאורך הציר והיא שוכנת דרומית לציריך. אורכה של המנהרה הוא 20 ק"מ, והיא מחולקת לשני קטעים - הצפוני באורך של 9.4 ק"מ (ZBT 1) הושלם בשנת 2003 ומאפשר תנועת רכבות במהירות מקסימלית של 160 קמ"ש. חפירת החלק הדרומי (ZBT 2) טרם החלה, ואף שהעבודה במקום הייתה אמורה להתחיל בשנת 2006, היא נדחתה מסיבות תקציביות. כדאיות הוצאתה לפועל נמצאת בדיון, בשל כך שציר גוטהארד יכול לתפקד גם ללא מימושו של השלב השני. עם זאת, בנקודת המפגש של שני הקטעים כבר הושלמה הקמתה של צומת תת-קרקעית.
ציר גוטהארד > מנהרת צ'נרי

מנהרת צ'נרי (Ceneri-Basistunnel; Galleria di base del Monte Ceneri) היא המנהרה הדרומית לאורך ציר גוטהארד. אורכה של המנהרה הוא 15.4 ק"מ והיא מתוכננת לקום בין בלינצונה מצפון ללוגאנו מדרום, שתיהן בתחומי קנטון טיצ'ינו. המנהרה אמורה לשרת גם את הרכבות האזוריות בדרום הקנטון, ולקצר את זמן הנסיעה בין לוגאנו ללוקרנו מ-50 ל-22 דקות. עוד תאפשר המנהרה תנועת רכבות משא כבדות בשל כך שהיא תמיר שיפועים מקסימליים בני 2.6% במסילה הקיימת, בשיפועים מרביים של 1.25% בלבד.
טקס תחילת העבודות נערך ב-2 ביוני 2006 וב-15 בפברואר 2008 נערך טקס לציון תחילת החציבה. הקמת המנהרה נערכת בארבע נקודות שונות, ששתיים מהן נגישות באמצעות מנהרה רוחבית שנחצבה לשם כך; הכל במטרה לקצר את זמן ההקמה. נכון ל-1 בינואר 2013 הושלמה חציבת 58% מאורך המערה, וזו אמורה להסתיים ב-2016. המערה מתוכננת להיחנך בסוף שנת 2019. עלות הקמת המנהרה מוערכת בכ-2.25 מיליארד פרנק.